title: Η φυσική δραστηριότητα και η σχέση της με την ψυχική υγεία (κατάθλιψη /αγχώδεις διαταραχές και/η υπερκινητικότητα-διάσπαση προσοχής) σε παιδιά.
title: Physical activity &amp; its relationship with mental health (depression/ anxiety disorders and/or hyperactivity-attention in children.
titleType: AlternativeTitle
Creators: name: Αναγνώστου, Σπυριδούλα
Publisher: name: Πανεπιστήμιο Δυτικής Αττικής
Year: 2024
Subjects: Δημόσια υγεία
Φυσική δραστηριότητα
Παιδιατρικές ψυχικές διαταραχές
Public health
Physical activity
Pediatric mental disorders
Ψυχική υγεία

description: Εισαγωγή : Εκτός από τα αδιαμφισβήτητα οφέλη της φυσικής δραστηριότητας στο καρδιαγγειακό και μυοσκελετικό σύστημα και τον έλεγχο του βάρους, αξιοσημείωτη είναι και τα ωφέλη της τακτικής άσκησης στην ψυχική υγεία. Ωστόσο, η μελέτη της αποτελεσματικότητας της φυσικής δραστηριότητας στις ψυχικές νόσους δεν έχει λάβει ακόμη την απαιτούμενη επιστημονική υποστήριξη, και πολύ περισσότερο για τους ευαίσθητους παιδιατρικούς πληθυσμούς. Σκοπός : Στόχος της παρακάτω βιβλιογραφικής ανασκόπησης είναι η διερεύνηση της σημασίας της τακτικής φυσικής δραστηριότητας στην ανακούφιση των συμπτωμάτων των παιδιών σχολικής ηλικίας που πάσχουν από συγκεκριμένες διαταραχές, συμπεριλαμβανομένων των αγχωδών διαταραχών, της κατάθλιψης, αλλά και άλλων συμπεριφορικών και νευροαναπτυξιακών διαταραχών όπως η Διαταραχή Ελλειμματικής Προσοχής και Υπερκινητικότητα, αλλά και της σκιαγράφησης ενδεδειγμένων πολιτικών και πρακτικών δημόσιας υγείας για την ομαλή ενσωμάτωση της τακτικής σχολικής ή εξωσχολικής φυσικής δραστηριότητας στη ζωή των παιδιών με ψυχικές διαταραχές. Μεθοδολογία : Για τις ανάγκες της παρακάτω μελέτης πραγματοποιήθηκε ανασκόπηση των πλέον σύγχρονων (της τελευταίας δεκαετίας 2012-2022) και επιστημονικά τεκμηριωμένων (προερχόμενες από έγκριτες ηλεκτρονικές βάσεις βιβλιογραφικών δεδομένων) μελετών με παρόμοια ερευνητικά ερωτήματα με τα παραπάνω. Αποτελέσματα : Αναδείχθηκε ο σημαντικός αντίκτυπος της φυσικής δραστηριότητας στα παιδιά που πάσχουν από διαταραχές ψυχικής υγείας όπως οι αγχώδεις διαταραχές, η κατάθλιψη και η ΔΕΠΥ. Η τακτική σωματική δραστηριότητα έχει συσχετιστεί με μειωμένα συμπτώματα κατάθλιψης, άγχους και στρες στα παιδιά. Η ενασχόληση με σωματικές 10 δραστηριότητες μπορεί να οδηγήσει σε βελτιωμένη διάθεση, αυξημένη αυτοεκτίμηση και βελτιωμένη συνολική ψυχολογική ευεξία. Ειδικότερα, η σωματική δραστηριότητα μπορεί να ωφελήσει τα παιδιά με ΔΕΠΥ ενισχύοντας την προσήλωση, την προσοχή και τη γνωστική λειτουργία. Μπορεί επίσης να λειτουργήσει ως φυσικό ανακουφιστικό από το στρες μειώνοντας την παραγωγή ορμονών του στρες και προάγοντας τη χαλάρωση. Αναφορικά με τα εμπόδια που εξακολουθούν να κάνουν τα παιδιά να ανθίστανται σε αυτόν τον ψυχαγωγικό τρόπο προαγωγής της ψυχικής ευημερίας, καλείται ο φορέας της δημόσιας υγείας να εξασφαλίσει την υπέρβαση τους, μέσω δημιουργίας ενός πλαισίου δράσεων για τη βελτίωση της συμμετοχής σε προγράμματα σωματικής δραστηριότητας για παιδιά και εφήβους με κοινωνικά, συναισθηματικά και προβλήματα συμπεριφοράς. Συμπεράσματα : Χρειάζεται μια ειδικά στοχοθετημένη και προσαρμοσμένη στρατηγική για την ανάπτυξη σχολικών και κοινοτικών προγραμμάτων, καθολική προσβασιμότητα, άρτια εκπαίδευση των εμπλεκόμενων, συμμετοχή της κοινότητας και συνεχής αξιολόγηση για την προώθηση της ευστάθειας των προγραμμάτων αυτών. Λέξεις κλειδιά : Δημόσια υγεία, φυσική δραστηριότητα, παιδιατρικές ψυχικές διαταραχές